Tattoo You

Tattoo You er eit album av The Rolling Stones som kom ut i 1981. Han var oppfølgjaren til Emotional Rescue og var eit kritikarrost og eit kommersielt suksessrikt album då det kom ut. Framleis vert albumet rekna som eit av dei beste The Rolling Stones-albuma. 

 Historie 
Tattoo You består hovudsakleg av tidlegare innspelingar som gjekk nesten ti år bakover i tid med ny vokal og enkelte nye lydspor lagt oppå. I tillegg til to nye songar, sette Stones saman denne samlinga for å ha eit nytt album å promotere då dei la ut på ein verdsomfattande turne i september 1981. «Tops» og «Waiting on a Friend» vart spelt inn seint i 1972 under innspelinga av Goats Head Soup (med Mick Taylor på gitar). Taylor kravde seinare honorar for albumsalet, noko han òg fekk. «Slave» og «Worried About You» vart spelte inn i 1975 under innspelinga av Black og Blue i Rotterdam. Dei har med Billy Preston på tangentar og Ollie Brown perkusjon. Wayne Perkins spelar sologitar på «Worried About You». Songane «Hang Fire», «Start Me Up» og «Black Limousine» vart opphavleg spelt inn i 1977 under innspelinga av Some Girls. «Start Me Up» vart først spelt inn som ein reggaesong i 1975 som «Never Stop», men vart ikkje gjeven ut den gong. «Black Limousine» vart trekt fram att og arbeida med under innspelinga av Emotional Rescue i 1979. «Little T&A» og «No Use in Crying» kom frå innspelinga av Emotional Rescue. «Neighbours» og «Heaven» var dei einaste nye innspelingane (frå april til juni 1981) på albumet, men bandet hadde alt starta på «Neighbours» under arbeidet med Emotional Rescue.

På nokre av dei eldste songane vart det lagt på nye lydspor og dei vart miksa under innspelinga av Emotional Rescue i 1971 eller i 1981 då Tattoo You vart sett saman. 

The Rolling Stones delte Tattoo You inn i to delar, ei side med rock and roll-songar og den andre med større fokus på balladar.

«Start Me Up» vart gjeven ut som singel i august 1981, ei veke før sjølve albumet. Han vart godt teken imot og nådde Topp 10 i store delar av verda. Songen vert nærast rekna som ein signaturlåt og var med på å trekke albumet til førsteplassen i USA, der det låg i ni veker. I Storbritannia gjekk albumet til andreplassen og i Noreg til tredjeplass. Meldingane av albumet var òg positive og mange meinte det var eit steg opp i høve til det førre albumet, Emotional Rescue.

Sjølv om bandet framleis er populære i dag, var Tattoo You det siste albumet deira som nådde toppen i USA, og ingen singlar seinare nådde så høgt som «Start Me Up» (2. plass i USA). 

Albumtittelen skulle opphavleg vere berre «Tattoo». Jagger hevdar at han ikkje anar korleis «You» kom til i tittelen. Dette skapte gnissingar mellom Jagger og Richards, som mistenkte at Jagger hadde endra tittelen utan å spørje han først. 

I 1989 vart albumet rangert på 34. plass av musikkmagasinet Rolling Stone på lista deira over dei 100 beste albuma i 1980-åra. I 2003 hamna albumet på 211. plass på lista deira over dei 500 best albuma gjennom tidene. 

 Innhald 

Medverkande
The Rolling Stones
Mick Jaggersolovokal (alle utanom 4), korvokal (alle utanom 5); elektrisk gitar (9, 10); munnspel (spor 5), perkusjon (spor 9)
Keith Richardselektrisk gitar (alle utanom 9), korvokal (1-4, 6-7, 10); solovokal and bassgitar (spor 4)
Ronnie Woodelektrisk gitar (alle utanom 7, 8, 9, 11), korvokal (1-2, 4, 6, 10); bassgitar (spor 2)
Bill Wymanbassgitar (alle utanom 2, 4); synthesizer, elektrisk gitar og perkusjon (spor 9)
Charlie Wattstrommer, perkusjon (spor 9)
Mick Taylorelektrisk gitar (8, 11)

Andre medverkande
Nicky Hopkinspiano (8, 10-11); orgel (10)
Ian Stewartpiano (2, 4-6)
Billy Prestonklaverinstrument (3, 7)
Wayne Perkinselektrisk sologitar (7)
Ollie Brownperkusjon (3, 7)
Pete Townshendkorvokal (3)
Sonny Rollinssaksofon (3, 6, 11)
Jimmy Millerperkusjon (8)
Michael Carabellokubjølle (1); conga (3); guiro, claves, cabasa og conga (spor 11)
Chris Kimseyelektrisk piano (9)
Barry Sageklapping (1)

Salslister

Vekeslister
 Liste (1981–82) PlasseringAustralske Kent Music Report1Den austerrikske albumlista2Den kanadiske RPM-lista1Den nederlandske albumlista1Den franske SNEP-listaMerk: vel 'The Rolling Stones' i listadown.1Den italienske albumlista3Den japanske Oricon-lista8Den newzealandske albumlista1Noreg - VG-lista3Den spanske albumlista 2Den svenske albumlista3UK Albums Chart2US Billboard 2001Den tyske Media Control-lista3

Årslister
 Liste (1981) PositionDen australske albumlista12Den kanadiske albumlista5Den nederlandske albumlista22Den franske albumlista40Den italienske albumlista27UK Albums Chart35US Billboard 20022

 Liste (1982) PositionDen australske albumlista20Den kanadiske albumlista51Den nederlandske albumlista72US Billboard 20011

Salstrofé

Kjelder
Denne artikkelen bygger på «Tattoo You» frå ,  den 29. mars 2018.  


Kategori:Rolling Stones-album
Kategori:Musikkalbum frå 1981
 211
Kategori:Album produserte av The Glimmer Twins
Kategori:Rolling Stones Records-album
Kategori:Virgin Records-album
Kategori:Plateomslag av Peter Corriston
Kategori:Nummer-ein-album i Australia
Kategori:Nummer-ein-album i Canada
Kategori:Nummer-ein-album i Nederland
Kategori:Nummer-ein-album i Frankrike
Kategori:Nummer-ein-album i New Zealand
Kategori:Nummer-ein-album i USA